
Nusikalstamumas 
ir kova su juo. 


Pasaulio pikta ir neteisybė, veikianti 
į žmogaus pasielgimą. 


I. 


Pirmykštis žmogus, kad įgytų sau rei- 
kalingų pragyvenimui reikmenų ir paten- 
kintų savo menkus reikalavimus, privalė , 
vesti nuolatinę. griežtą, be pasigailėjimo, 
žūtbūtinę kovą su tokiais pat gyvūnais, 
kaip jis pats, ir su laukiniais gyvuliais, 
dažnai daug kartų stipresniais už jį. Nu- 
galėdavo stipresnysis ir labiau prisitai- 
kiusis prie gyvenimo apystovų, o silpnes- 
nieji būdavo pasmerkti vergauti ar pra- 
žūti. Nugalėtojas diktuodavo įstatymus ir 
įvykšndavo juos gyveniman; ką tik jis da- 
rydavo, būdavo Jaikoma geru bei teisin- 
gu; o nugalėtųjų ir žūvančiųjų reikalai bei 
jausmai nebūdavo imami doimėn. 

Tačiau nugalėtojų viešpatavimas pa- 
prastai tęsėsi neilgai, nes, paremtas prie- 
varta, jis jau iš pat pradžios turėdavo sa- 
vyje savo pražūtiės užuomazgą. Papras- 
tai nugalėfieji, jei tik jie nežūdavo ar ne- 
išsigimdavo del nepakenčiamų darbų bei 

skurdo, išdirbdavo savyje tokią galybę, 
kuriai neįstengdavo prieš veikti jų nuga- 
lėtojai, kurie neapmokamo darbo, praban- 
gos bei perteklių dėka nustodavo savo 
pajėgų ir vėliau ar anksčiau pakliūdavo sa- 
vo buvusių vergų vergijon.  Tąsyk jau bu- 
vusieji vergai diktuodavo įstatymus ir įvy- 
"kindavo juos gyveniman; ką tik jie dary- 
davo, būdavo laikoma geru bei teisingu; 
o jų buvusių ponų reikalai bei jausmai 
jau, žinoma, nebūdavo imami domėn. 

Nesuskaitoma daugybė tokių tragedijų, 
lydimų nugalėtojų džiūgavimais ir nuga- 
lėtųjų vaitojimais bei“ priešmirtiinėmis kon- 
vūlsijomis, atsitikdavo žmonijos istorijoje 
ir žmogaus sieloje jos paliko gilias ne- 
nykstančias žymes. Tai buvo galingojo 
teisė: teisus buvo tas, kas buvo galingas, 
ir del to būient jis buvo reisus, kad jėga 
buvo jo pusėje; o kaltu likdavo tas, kas 
buvo silpnas, ir jo kaliė buvo jo silpny- 
bėje; savo laiku, būdama vadinamos gam- 
tinės atrankos bei rasės pagerinimo pa- 
grindu, galingojo teisė sulošė didelę rolę 
žmonijos likime; o mūsų laikais į ją rei- 
kia žiūrėti, kaipo į senovės pergyvenimą, 
nuo kurio žmoniją vis dar negali atsikra- 
tyti. 

Ir dabar kaip pirmiau pasaulio galiūnai 
diktuoja įstatymus, neužmiršdami, aišku, 
pirmiausia savo reikalų, ir įvykdo juos 
gyveniman, pasiremdami jėga, esama jų 
rankose; ką tik jie daro, jų laikoma geru 


Pirmyksčio žmogaus kova del urvo. 

bei teisingu, o į silpnesniosios pusės rei- 
kalus ir jausmus atsižvelgiama labai ne- 
vienodai įvairiais laikais ir pas įvairias 
tautas. Pas senovės, pav., romėnus, ku- 
rių teises mes stropiai tyrinėjame, ponas 
galėjo be jokios atsakomybės užmušti sa- 
vo vergą, bef jei atsitikdavo, kad vergas 
. užmušdavo savo poną, tai, be paties kal- 
tininko, būdavo už tai baudžiami mirtimi 
visi, nors ir visai nekalti vergai, priklau- 
siusieji užmuštajam ponui. 

Viduramžio feodalas naudojosi link sa- 
vųjų pavaldinių pirmos po jungtuvių nak- 
ties teise (jus primae noctis). Dar ligi 
praeitojo šimtmečio pusės dvarininkas nau- 
dojosi neapmokamu savo baudžiauninkų 
darbu. Dar šio šimtmečio pradžioje fe- 
bebuvo baudžiami rykštėmis valstiečiai, ka- 
liniai ir baustieji kareiviai, kuomet kiti luo- 
mai nuo tos žeminančios bausmės jau se- 
nai buvo laisvi. Šių laikų karai, reika- 
laujantieji žmonių gyvybių bei liaudies lė- 
šų daugybės, vedami ne masių sutikimu, 
ant kurių pečių kraujamą visa jų sunke- 
nybė, o del valdovų komercinių tikslų bei 
garbės godumų. Pirmykščiai žmonės el- 
gėsi daug atviriau, o mūsų laikų — dvi- 
veidžiai ir savo galingojo teisę pridengia 
aukštais obalsiais, pav.: Žmonijos meile, 
prislėgtųjų apgynimu, visuomenės labu ir t.t. 

Pirmykščiam žmogui kovoj už būvį tek 
davo susidurti su įvairiais gamtos reiški- 
niais: nuo šalčio stingo kraujas jo gys-- 

lose ir drebėjo jo kūnas, nuo lytaus jis 
permirkdavo kiaurai ir jo menkas butas 
palikdavo apsemtas; jis galėjo būti per- 
kūno nutrenktas, kai slapstėsi po išsišako- 
jusiu medžiu; plaukdamas per plačias van- 
dens erdves, jis galėjo nepergalėti smar- 
kios srovės ir pražūti verpetuose; kiek- 
vienas jo neatsargus žingsnis ant prara- 
jos kranto buvo pavojingas jo gyvybei, 
nes jis galėjo suklupti, nupulti į bedugnę 
ir mirtinai užsimušti ir t. f. 

Motina gamta, lepinusi kartais pirmykštį 
žmogų šiltais saulės spinduliais bei gau- 
siu maistu, dažniau elgdavosi su juo la- 
bai žiariai ir be pasigailėjimo baudė jį už 
kiekvieną jo klaidą bei užsižiopsojimą. 
Pirmykščiam žmogui, nepažįstančiam am- 
žinų bei neatmainomų gamtos įstatų, bu- 
vo visiškai nesuprantamos visokios nelai- 
mės, krintančios ant jo galvos iš tos pu- 


sės. Jis matė gamtos reiškinių galybę, 


bijojo jų ir jautėsi delto visai bejėgis. 
Gamtos reiškiniai rodėsi jam kažkuo 
aukštesniu, kas nenorėjo skaitytis su jo 
supratimais apie teisingumą. Daugelyje 
atsitikimų gamtos reiškiniuose, nesupras- 
damas jų reikšmės bei priežastinių ryšių, 
pirmykštis žmogus pastebėdavo net sau- 
vališkumą bei kaprizus, atkreiptus prieš 
jį asmeniškai. Sulygindamas ir maty- 
damas panašumą tarp gamtos reiškinių ir 
jo paties, pirmykštis žmogus ėmė prime- 
tinėti jiems savo asmens ypatybes bei ko- 


kybes: valdžios godumą, žiaurumą, ker- 
štingumą ir kt. ir net savo išvaizdą. Tuo 
būdu atsirado dievai sulig žmogaus pa- 
vidalu bei panašumu, kas antropomorfiz- 
mu vadinama;tuo būdu atsirado ir pir- 
mykštė tikyba. Į dievišką aukštybę iš- 
keldavo tokius gamtos reiškinius, kurie 
ar šiaip ar taip imponuodavo žmogui, pav., 
ugnį, griausmą, saulę, jūrą, vėją ir f. t. 
Laikydamas savo dievus panašiais į 
save, pirmykštis žmogus manė, kad juos 
galima padaryti sau prielankiais maldo- 
mis, apeigomis, aukomis ir f.t. ir užtraukti 
ant savęs jų rūstybę bei nepatenkinimą 
nenulaukumu, nepagerbimu, nepildymu įsa- 
kymų ir f. f. Sutvėręs sau dievus, pir- 
mykštis žmogus pradėjo jaustis jau ne to- 
kiu bejėgiu, nes matė juose kai kurią pa- 
ramią, nuo kurios galima buvo laukti pa- 
galbos sunkioje gyvenimo  valąndoje. 
Dievai sulig pirmykščio žmogaus supra- 
timu turėjo pildyti jo reikalavimus ir pa- 
gelbėti jam jo geruose bei negeruose dar- 
buose. „Dievai! pagelbėkite man nuvaly- 
ti nuo lauko mano pasėlį, duokite man 
pasisekimą medžioklėje, padėkite man nu- 
galėti, apiplėšti ir suėsti mano kaimyną“ 
— tai būdavo paprastos pirmykščio žmo- 
gaus maldos. Kadangi tokios maldos 
išeidavo iš abiejų kovojančių pusių, tai 
dievai dažnai atsitikdavo kebliame padė- 
jime: kuriai pusei padėti, kuriai atsakyti. 
Tačiau tokie keblumai būdavo nevisumet“ 


Levielė su piktųjų dvasių bei įvairių ligų ir ne- 
laimių vaizdais. 

nes kartais kiekviena kovojanti pusė tu- 
rėjo savus atskirus dievus, kurie, mylėdą- 
mi savo garbintojus, veikliai jiems padė- 
davo ir kovodavo net su savo dieviškais 
priešingos pusės draugais. Už žmonių 
reikalavimų pildymą dievai būdavo gau- 
siai apdovanojami aukomis (žymus balais- 
vis, riebus avinas), pagarbinimais ir t. t., 
o už nepildymą — juos koliojo ir net mu- 
šė.  Pav., persų karalius Kiras nuplakė 
jūrą už audringą pasielgimą. 

Negalima pasakyti, kad mūsų laikų 
„aukštai kultūringa“ žmonija labai toli nu- 
žengė nuo savo laukinių pratėvių. „Die- 
ve! padėk mums priešą nugalėti“ — mel- 
džiasi ' dabartiniu laiku abi kovojančios 
pusės vienam Dievui; bet toje jų maldoje 
nesunku pastebėti visai kitokią prasmę: 
„Dieve! padėk mums išnaikinti kuo dau- 
giausiai mūsų priešų, apiplėšti juos, sunai- 
kinti jų šalį, 0 jos gyventojus paversti 
mūsų ekonominiais bei politiniais vergais“. 
Ši malda skamba Dievo išniekinimu; su 
tokia malda tinkamiau būtų kreiptis ne į 
Vieną Dievą, meilės bei atleidimo Dievą, 
o greičiau į velnią, kaipo visokio pikto ir 
neteisybės šaltinį. 

Iš viso, kas pasakyta, galima matyti, 
kad nei galingojo teisė, nei gamtos reiš- 
kiniai, nesuprantami pirmykščio žmogaus, 
Mei jo tikybiniai supratimai negalėjo veikti 
į jį dorinančiai. 


ias 


kodamas po gir 


žmogus maisto ieš 
bastėsi. 

II. 


Tolimesnėj. gyvenimo istorijos eigoj žmo- 
gus, susipažindamas su aplinkiniu pasau- 
liu, galėjo pastebėti, kad gamta visgi nė- 
ra taip žiauri bei nepermaldaujaina, kokia 
gali pasirodyti pirmu žvilgsniu. Jis galė- 
jo įsitikinti, kad su gamta kai kada gali- 
ma susikalbėti ir tada ji darosi malonin- 
ga bei linkusi prie visokių kompromisų; 
del to reikia tik arčiau ji pažinti ir prie 
- jos prisitaikinti. Pav: nuo šalčio puikiau- 
siai galima apsisaugoti, pridengus savo 
kūną žvėrių kailiais ar kitu bet kokiu 
menkai perleidžiančiu šilimą drabužiu; nuo 
lytaus galima pasislėpti, pritaisius ant sa- 
vo bokužės lėkštą stogą, nuo kurio van- 
duo nubėgs del savo svorio; patrynęs ki- 
tą į kitą du smalingo medžio gabalėlius 
arba sudavus tiinagu į titnagą galima 
gauti kibirkštis ir sukurti ugnis, tinkama 
susišildyti, mąistui gaminti ir metalams tir- 
pinti, iš kurių po to galima padaryti įvai- 
rūs įrankiai ir t. t. Dar daugiau, žmogus, 
„be to, pastebėjo, kad gamta kartais gali- 
ma priversti sau tarnauti. DPav.: pritaisius 
prie laivo būrę galima priversti vėjas su 
dideliu greitumu varyti jį vandens pavir- 
šumi; smarki upės srovė galima priversti 
sukti malūno ratus ir t. i. 

Panašūs išradima' reikalavo įtempto 
ilgų amžių žmogaus minties darbo. Tai 
"buvo žmogumi gamtos užkariavimas, ku- 


Pirmykštis žmogus gaminasi iš molio indus. 

ris įvykdavo atkakliai žingsnis po žings- 
nio ir galų gale privedė žmoniją prie da- 
bartinės kultūros. Tačiau žmogaus pa- 
siekta aukšta kultūra, davusi jam galimybę 
patogiau įsitaisyti ir palengvinti sau darbą 
mažą įtaką padarė į jo dorą. Šių laikų 
žmogus, apsitaisęs mados kostiumu, ma- 
žai visgi kuom skiriasi nuo savo lauki- 
nio pratėvio. Jis dargi daug pavojinges- 
nis už pastarąjį, nes savo aukštos kultu- 
ros dėka gali padaryti daug daugiau pik- 
to. Pirmykštis žmogus, pav., savo kardu, 
jėtimi bei strėlomis galėjo išsyk atimti 
gyvybę tik vienam žmogui, 0 mes, susi- 
pažinę su sprogstančiais gaminiais, vienų 
akimirksniu sunaikinam tūkstančius.  Pir- 
mykštė vergija niekis, sulyginus su mūsų 
laikų ekonomine vergija, kai vergas, bū- 
damas tarytum visiškai laisvas, turi pilną 
teisę laisvai mirti badu arba lėčiau nuo 
nepakeliamų darbų, skurdo ir surištų su 
jais ligų. Pirmykštis vergas, sustiprėjęs, 
galėjo lengvai nugalėti savo poną, nuo 
kurio jis mažai tesiskyrė, o šių laikų ver- 
gui tai padaryti daug sunkiau, nes jo p0- 
nas protingesnis bei gudresnis už jį. Jei- 
gu jam kartais ir pavyksta atsikratyti var- 
žančių jį pančių, tai visgi ilgai jam ne- 
tenka viešpatauti, nes valdyti jis nesugeba. 
Paprastai greit jis patenka į naują dar 
blogesnę įvairių prašaleivių bei apkvai- 
šusių fanatikų ideologų vergiją, pav., Na- 
poleono, Trockio, Lenino ir kt. iuo 

žvilgsniu visiems gerai žinomi Francūzi- 
jos bei Rusijos pavyzdžiai 'yra labai ryš- 
kūs. Šalys, kurios vengdamos revoliu- 
cijų, žengė taikaus progreso keliu, pasiek- 
davo geresnių rezultatų, nors šis kelias ir 
atrodo ilgesnis. Antrą pusę vertus, viso- 
kių rūšių bei laipsnių vergų valdytojai 
privalo nuolat atminti, kad juo smarkesnė 
būna priespauda, juo stipresnė prieš ją 
reakcija, užtai, besinaudodami vergais, jie 
neturi atimti nuo jų galimybės ieškoti sa- 
vo likimą pagerinti taikiu būdu, pav.: lai- 
svu žodžiu, spauda, organizacijomis, Si- 
sirinkimais. ir ft. 

Šių laikų kuliūringas žmogus iškraipė 
net savo paprasčiausių gamtos reikalavi- 
mų patenkinimą. Valgio reikalavimą jis 
patenkina išlepintu rajumu, prarydamas 
tiek maisto dalykų bei gėralų, kiek pa- 
kaktų dešimčiai alkanųjų. Dauginimosi 
reikalavimą jis pastatė į tokią siaurą va- 
„są, kurioje jis jokiu būdu negali išsitekti; 
bet šie granito krantai, dirbtinai išgalvoti 
šių laikų prietarų, nesugeba sulaikyti ga- 
liggos naturalės srovės ir ji, negalėdama 
plaukti paprastu būdu, išsigimė ir virto 
onanistiniais aktais (prostitucija), nieko 
bendra su dauginimosi tikslu neturinčiais. 
Visiškai naturalus reikalavimas rūpintis 
savo karta varžomas iškraipytos visuo- 
menės nuomonės, nepalankių ekonominių 
sąlygų ir esamos pažiūros į teisėtus bei 
neteisėtus vaikus duoda rezultate nesu- 

skaitomą daugybę prasikaltimų, vaikžu- 
dysčių bei pamestų kūdikių. Savo šaliu, 
šiurkščiu ir beširdžiu atsinešimu visuome- 
nė iš pamestų kūdikių daro prasikaltėlius, 
kuriuos paskiau gaudo, apkala pančiais, 
kiša į kalėjimus ir masiniai galabija kaip 
šunis-valkatas ir tt. 

Bendrai sakant, kultūringas žmogus daug 
pavojingesnis, negu plėšrusis gyvulys, ku- 
ris niekumet neiškraipo. savo natūralių 
geismų: jis teėda tiek, kiek jam reikia; 
geria, kol numalšina troškimą; patelė, ne- 
žiūrėdama pavojaus gyvybei, gina savo 
vaikučius ir tt. Būdamas sotus paprąstai 
niekam nepavojingas, 0 sotus gyvulys- 
žmogus yra pavojingesnis už alkaną vilką, 
nes jo apetitai neturi ribų. 


III. 


Arčiau pasižindamas su ivairiais gam- 
tos reiškiniais, pirmykštis žmogus vis Ja- 
biau įsitikindavo, kad jų daugumoje  vi- 
siškai nėra nieko nepaprasto ir kad del 
to nėra jokio reikalo juos dievinti. Taip 
privedė iš palengvo prie dievų  nuvaj- 
nikavimo. Dievai dar ilgą laiką po to 
pasilikdavo savo vietose, palaikomi savo 
ištikimų tarnų vaidilų, turinčių iš jų daug 
naudos, bet jau niekas daugiau rimtai 
jais netikėdavo, palaikydamas su jais vien 
tik formalius santykius sulig sena atmin- 
timi bei papročiu. Tai privedė žmoniją 
prie tikybinio indiferentizmo.  Tikybinis 

dvasios pakilimas masėse pradėjo būti 
pastebimas tik retkarčiais, sukildamas tik 
trumpam laikui, pav., kokių nors visuo- 
menės nelaimių įtakoje. Vaidiloms vis 
dažniau prisieidavo dirbtinai palaikyti ti- 
kybinį ūpą masėse puikia šventyklų ar- 
chiftektūra, dievmaldybių bei apeigų iškil- 
mingumu, veikiančiu į masių vaizduotę 
dviprasmiais orakulais, stebuklais, bau- 
ginimu, jaudinančiais pamokslais ir tt. 
Tačiau tokiu būdu negalima buvo daug 
atsiekti. Tiesa, žmogaus ūpas galėjo lai- 
kinai pakilti visokių iškilmių įtakoje; bet, 
sugrįžęs namo prie savo paprastų apy- 
stovų, Žmogus vėl darėsi indiferentišku 
prie savo dievų ir jo atsinešimas prie jų 
tebeliko toks pat formalis, kaip. ir prieš 
tai. Daug tam padėdavo ir patys vaidi- 
los, kurie daugelyje atsitikimų  gob- 
šis, veidmainingi ir turėjo savyje dar 
daug kitokių ydų.  „Harupėx,  haru-| 
picem cum  vidisset, riderecoepiti“ (vai- 
dilos susitikdąmi paslaptingai šypsosi) — 
pastebėjo romėnai; paprastoji publika ne- 
be pamato galėjo manyti, kad jie kvailina 
ją. Maža ką pamokinamo galėjo žmogus 
pasemti ir iš savo dievų pavyzdžių, nes 
jie, sulig jo supratimu, turėjo savyje visas 
jame pačiame esamas ydas bei silpny- 
bes tik daug didesniame maštabe. 
Visa tai laipsniais ardė stabmeldžių ti- 
kybą ir priruošė žmoniją priimti didį krikš- 
čionių mokslą. Užtat, kai mūsų eros 


| LTSR Valstybin“ | 

pradžioje galingai visam pasauliui su- 
skambėjo didis Kristaus žodis, jis nesuti- 
ko rimto pasipriešinimo. Jam . priešinosi 
vaidilos, jausdami gemančiame moksle 
savo pražūtį. „Nukryžiuok Jį“ — šaukė 
jie, nesuprasdami, kad didi idėja negali- 
ma nukryžiuoti, nes ji nemari. Priešinosi 
jam taipogi pasaulio valdovai, įspėdami 
jame pavojų savo valdžiai. Bet masės 
jam nesipriešino; jos duodavo daugybę 
tikinčiųjų, kurie už jį noriai priimdavo kan- 
kinių mirtį. „Eikite pas Mane visi pavar- 
gėliai ir Aš suraminsiu jus!“ Ir žmonės 
ėjo į tą meilingą šaukimą, ir gaudavo to- 
kį moralį nusiraminimą, kokio dar nieku- 
met nebuvo matę. Moralė krikščionybės 
reikšmė buvo labai didelė, nes ji skelbė 
visų žmonių lygybę, brolybę, meilę: bei 
kalčių atleidimą. Šios didės idėjos buvo 
ne vien tik teoretinės, bet giliai įpuolė į 


„tikinčiųjų sielas ir tvirtai buvo vykinamos 


gyvenime. Kelią rodančiu ženklu tikin- 
tiems buvo kryžius ir jo aukštieji idealai. 
„Šiuo pergalėsi“ — buvo krikščionių obal- 
sis ir jie užkovojo pasaulį; persekiojama 
krikščionybė virto viešpataujančia. 
Tačiau-masės nedaaugo dar ligi Kris- 
taus mokslo ir iškraipė jį. Kryžiaus žen- 
klu jos padengdavo ir inkvizicijos laužus, 
kuriais kesinosi nuslopinti visokią laisvą 
utintį, ir priverstiną ugnimi bei kardu krikš- 
čionybės platinimą tarp tebesančių dar 
stabmeldžių. Kalvinas, pav., kankino ir 

degino daugybę žmonių už jų isitikinimus. 
Kryžiuočiai su kryžiaus ženklu ant savo 
apsiausių ginklu platino krikščionių tiky- 
bą tarp mūsų broliškos giminės Prūsų, 
pergalėjo, pavergė ir įštautino juos. Iš 
lietuvių pusės jie sutiko tokį griežtą pa- 
sipriešinimą, kad nugalėti jų nesugebėjo; 
jėga platinamas Kristaus mokslas buvo 
jiems nekenčiamas. Tačiau taikos keliu 
krikščionybė buvo įvesta Lietuvoje be jo- 
kių kliūčių ir tt. 

Kadangi aukštosios krikščionybės idė- 
jos ėmė remtis prievarta, kuri ne tik ne- 
turi jokios įrodančios vertės, o net biau- 
rina geriausius sumanymus, tai jos nusto- 
jo savo moralio prestižo, žmonės paliovė 
tikėję jomis ir pradėjo atsinešti prie jų 
taip pat formaliai bei indiferentiškai, kaip 
ir stabmeldžiai. Tikėdami Jezum, jie ten- 
kinosi vien „malda ir apeigomis, 0 savo 
elgesiais labai atitolo nuo Kristaus moks- 
lo. „Mylėk savo artimą, kaip pats save!“ 
mokė Kristus, bet šių laikų žmonija savo 
elgimusi iškraipė šį aukštą mokslą šiaip: 
„mylėk pirmiausiai pats save, 0 savo ar- 
timam rodyk savo meilę tik tiek, kad ne- 
patektum: kaltinamųjų suolan“. Tačiau ka- 
dangi yra daugybė įvairių būdų eksplua- 
tuoti žmogų nelaužant įstatymų, tai juos 
ir naudoja, bemylėdami savo artimą. „Ir 
atleisk mums mūsų kaltes, kaip ir mes 
atleidžiame savo kaltininkams“ — kasdie- 
ną meldžiasi šių laikų krikščionys, bet iš 

tiesų jie ne tik nedovanoja savo kaltinin- 
kams, o stengiasi jiems skaudžiau atker- 
šinti. Tai rodo žmonių tikėjimo silpnėji- 
mą, nes, jeigu, pav., kokia nors šiek tiek 
+ rimta firma pasiskelbs sutinkanti mokėti 
pusę nuošimčio daugiau, negu kitos, tai 
galima tikrai pasakyti, kad ji bus užvers- 
ia pasiūlymais, o tai, kad žmogui, gal būt, 
nebus atleistos jo kaltės, jeigu jis neatleis 
savo kaltininkams, jis nė nemano ir ma- 
žai tuo tetiki. 

Kiekviena idėja privalo kalbėti pati už 
save. Jeigu ji teisinga, tai būtinai perga- 
lės, nežiūrint sutinkamų kliūčių; o jeigu ji 
klaidinga, tai iš anksto pasmerkta pra- 
žūti, neveizint milijonų ją palaikančių duūr- 
tuvų.  Klysta tie, kurie mano, kad idėjos 
pergalė galima pagreitinti prievarta. Kiek- 
viena prievarta ivirkina taip priverčian- 
čius, taip ir priverčiamus. Prievarta ga- 
lima kovoti su piktu tik tuomet, kai jis 
yra stichinis, pav.: mes gaisrą užliejame 
vandeniu; pamišėlį sodiname į izoliacinę 
kamerą, jėga ištraukiame peilį iš Žžmog- 
žudžio rankos ir ft., bet į idėją bei žmo- 
gaus įsitikinimus mes galime paveikti tik 
įrikinimu. 

Bergždžios visos mūsų pastangos — 
nėra tokių pančių, tvirtovės mūrų bei pa- 
trankų, kurios galėtų sulaikyti žmogaus 
minfies pažangą. 

1V 


Begaliniai didis lytinis patraukimas me- 
tė pirmykščius vyrą bei moterį į vienas 

kito glėbį. Iš to susiartinimo radosi kar- 
ta. Tačiau maža tebuvo gimdyti pasau- 
liui naują žmogų, reikėjo jis dar palaikyti 
jo gyvenimo pradžioje ir ant kojų pasta- 
tyti, nes be to, būdamas silpnas ir bejė- 
gis, jis neišvengiamai būtų pražuvęs žiau- 
rioje gyvenimo kovoje. Del to motina 
turėjo ilgesnį laiką gyventi drauge su sa- 
vo vaikučiais, penėti juos savo krūtimis, 
slaugyti bei rūpintis jais ir visomis savo 
išgalėmis ginti juos nuo visokių gresian- 
čių jiems pavojų. Vaikučiai puikiausiai 
suprasdavo šeimyninės globos svarbą ir 
klusniai subėgdavo, motinai šaukiant, po 
jos sparneliais, jausdamiesi čion visai 
laimingais bei ramiais. Tėvas pradžioje, 
"tur būt, mažai tedalyvavo šioje šeimos 
laimėje, bet, laikui bėgant, ypač mažai te- 
sant moterų, kai tekdavo jas branginti, 
jis, lytinio patraukimo skatinamas, ėmė 
dažniau lankytis gimtinių namų pastogėn. 
Bet čia jam neretai tekdavo rasti bičiulius, 
su kuriais tada jis kruvinai grūmėsi. Sti- 
presnysis nugalėdavo ir įgydavo sau mei- 
lės teisę, 0 silpnesnieji arba žūdavo, arba 
gerokai aplamdyti likdavo nuolankiais“ 
nugalėtojo meilavimosi žiūrovais, laukda- 
mi sau geresnės progos. Nugalėtojas 
stengėsi įtikti savo poniai, kiek galint jai: 
patarnaudamas, bet pirmykštės moteriškės 
širdelė buvo nepaperkama. DPasitaikyda- 
vo, kad laimingasis vyras, grįžęs namo 
su grobiu iš pavykusios medžioklės, ras- 

davo savo neištikimą draugę kito laimin- 
gesnio glėbyje, su kuriuo jam vėl prisiei- 
davo žūtbuūtinai grūmtis. 

Tokioms sąlygoms esant, moteriškė 
gan gerai gyvavo: ji buvo gerbiama, tu- 
rėjo daug vyrų (poliandrija), nieks nedrį- 
so jos skriausti, bijodamas jos nepalan- 
kumo, ji valdė vyrus lygiai ir vaikus. Vy- 
rui tada kartais būdavo sunkoka, nes bet 
koks akiplėša galėjo jam suskaldyti pa- 
kaušį ir aplamdyti pašones. Bet visa tai 
veikė į rasės pagerinimą. Vaikai tada 
gyveno visai gerai, nes, būdami su mo- 
tina vieno kraujo, jie visumet buvo jos 
glamonėjami, mylimi bei aprūpinami. 

Tik taip dalykams esant, galėjo išsi- 
vystyti pirmykščių žmonių tarpe altruisti- 
niai bei socialiai jausmai; tik tokioms są- 
lygoms esant žmonės stengė nugalėti vi- 
sas kovos už būvį sunkenybes ir ilgainiui 
tapti pasaulio valdovais. Moteriškė šiuo 
atveju sulošia žymią rolę. Tie gyvūnai, 
kurie neturėjo savyje tų patraukimų arba 
turėjo juos kiek silpnesnius, pasmerkti 
buvo neišvengiamai pražūti, nes jie veikė 
pavieniui ir nebeturėjo kuom papildyti sa- 
vo žuvusiųjų už būvį kovotojų. Kadangi 
šie patraukimai bei jausmai užsigrūdyda- 
vo žiaurioje gyvenimo kovoje ir gamtos 
atranka būdavo sortiruojami per šimtme- 
čių daugybę, tai jie žmogaus sieloje pali- 
ko nenykstančias lyg ir gaivalines žymes, 
įgijusias instinktų galę. 

Tačiau ilgainiui baigėsi moteriškės val- 
džia. Galima manyti, kad tai įvyko del- 
to, jog vyras, brangindamas moterį lyti- 
niams reikalams, pasigailėdavo ją ir karo 
metu.  Nugalėtieji vyrai paprastai būdavo 
žudomi, o moterys būdavo imamos belais- 
vėn ir tapdavo savo nugalėtojų pačiomis. 
Kadangi tais senovės laikais kruvini ka- 
rai būdavo paprasčiausias dalykas, tai 
nugalėtojai prisirinkdavo tiek moterų, kad 
jas nustojo branginę, kaip pigią prekę. 
Dėliai to valdžia šeimynoje ir bendruome- 
nėje pateko į vyrų rankas; tada socialio 
gyvenimo vaizdas visai pasikeitė: moterų. 
valdžia labiausiai laikėsi dorinančia lyti- 
nio instinkto įtaka bei, motinos meile, o 
vyrų valdžia buvo paremta vien tik stor- 
žieviška jėga, užtat ji neišvengiamai gimdė 


„vergiją. Tuo būdu moteris, kad turėtų 


teisę gyventi, nustojo savo valdžios bei 
laisvės. | 

Vyras despotiškai elgėsi taip su savo 
skaitlingomis pačiomis (poligamija), taip 
ir su savo. vaikais. Jis daugiau nebetu- 
rėjo reikalo pataikauti moteriai, ieškoda- 
mas jos meilės; jis ėmė ją varu. Ši tvar- 
ka tęsėsi tūkstančius metų ir pa/įko mo- 
ters sieloje neišdildomas žymes. Jr dabar, 


lytinį aktą atliekant, pirmas žingsnis da- 


romas vyro, ir dabar, net visai sutinkant 
moteriai, reikalaujama iš vyro „usės, taip 
sakant mandagumo dėliai, šiek tiek prie- 
vartos. 

Vaikams tėvo valdžioje buvo daug blo- 
giau, negu moteriai valdant. Jie buvo, 
tikrai sakanti, jo vergai, su kuriais jis ga- 
lėjo elgtis, kaip panorėjo: jis galėjo juos 
mušti, nužudyti, išvaryti iš namų, parduoti 
vergijon svetimiems ir t.t. Tačiau sūnūs 
buvo savo tėvo vergais tik iki tol, kol 
suaugdavo ir sustiprėdavo, po to jau jie 
galėdavo tinkamai jam pasipriešinti ir 
nesiduoti skriausti, o su laiku jie patys 
tapdavo tokiais pat vergų valdytojais, 
kaip ir jų tėvas. O dukters visą savo 
amžių likdavo vergėmis: kūdikystėje jos 
priklausė savo tėvui, išaugusios gi patek- 
davo vyro valdžion. 

Paėmęs į savo rankas valdžią, vyras 
negalėjo visgi apimti visų moters pareigų; 
jis, pav., negalėjo gimdyti, krūtimis penėti 
ir f. t. Bet jis pilnai turėjo galimybę kliu- 
dyti moteriai atlikinėti šias svarbias pa- 
reigas; jis galėjo, pav., užversti ją vargi- 
nančiais pašaliniais darbais, parduoti ją 
vergijon skyrium nuo vaikų ir t.t. Tokia 
tvarka negalėjo neatsiliepti ir į gamtos 
atranką: moterį imdavo ir gamindavo 
kartą ne stipresnysis bei gabesnysis, o 
galingesnysis. Nors šios sąvokos ir pa- 
našios, bet toli gražu netolygios, nes ga- 
lingu galima tapti, nežiūrint į savo asmens 
gabumus, pav., del kilmės, turtingumo ar 
netikėtai. 

Lengvai įgijamų moterų-vergių daugybė 
davė galimybės vyrui pernelis naudotis 

meilės pramoga. Nuo to lytinės jo išga- 
lės silpnėjo ir buvo reikalingos dirbtinio 
erzinimo, kurio pasiekdavo paleistuvavimo 
kultu (Baalo, Astartos, . Veneros ir kt.), 
prostitucija, pederastija, sodomija ir t. t., 
taip klestėjusiomis senovėje. Visa tai la- 
bai demoralizuojančiai veikė į mases ir 
tiešiog vedė jas į išsigimimą. 
ių laikų veidmainė „kultūringa“ žmo- 
nija ne pertoli nuo savo pusiau laukinių 
pratėvių. Oficialiai mes dabar pripažįs- 
tame vienpatystę, bet visuomenės nuomo- 
nė, ciniškai šypsodamasi, leidžia vyrui 
turėti įvairiais pavidalais išsyk daug pa- 
čių ir, be to, plačiai naudotis perkamąja 
meilę. Valstybių valdžia vartotojų pato- 
gumui ir, kad apsaugotų „padorias“ pačias 
„bei dukteris nuo pasikėsinimų į jų dorą, 
išduoda tam tikrus leidimus paleistuvauti 
ir leidžia steigti net paleistuvavimo namus, 
kas vadinama prostitucijos reglamentacija. 
iuose paleistuvavimo namuose šių laikų 
vergės-prostitutės tampa jau tikromis ver- 
“ gėmis, nes įpainiotos į įvairių ekonomi- 
nių sutarčių pinkles, jos faktinai nustoja 
net savo asmens laisvės. Šiuose namuo- 
se „padorūs“ piliečiai gali paleistuvauti 
kiek ir kaip tik nori. 

Vergės-prostitutės, visų niekinamos bei 
aistumtos, kas visgi nekliudo jomis nau- 
-dotis, darbuojasi, parduodamos savo kū- 
ną, mūsų „kultūringos“ visuomenės nau- 
dai bei pasmaginimui, kol jos jaunos ir 


26 


gražios. Vėliau, be laiko pasenusios, li- 
guistos ir kiek fiziniai, tiek ir moraliai nu- 
kankintos, jos be pasigailėjimo išmetamos 
į gatvę, o iš ten jau patenka į ligonines, 
prieglaudas, kalėjimus bei į artimiausius 
kapus. 

Senovės gladiatorių kovos niekai, su- 
lyginus su dabartine prostitucija. -Gladia- 
toriai džiugino publiką, mirdami arenoje, 
bet jų merdėjimas tęsėsi neilgai. O dabar 
mes darome pramogą iš bejėgės prosti- 
tutės, dažniausiai skurdo, bado bei mūsų 
„pavyzdingo“ visuomenės auklėjimo stu- 
miamos į paleistuvavimo namus. Ir XX 
šimtmečio gladiatorius-prostitutė pasmerk- 
ta miriop publikos pramogai, bet jos mer- 
dėjimas lėtas bei skaudus: ji, dar gyva 
būdama, pūva nuo įvairių ligų, kuriomis 
mes patys ją užkrėtėme. O juk tai mūsų 
sesuo, silpna, likimo nuskriausta sesuo, 
kurią mes, sulig Kristaus mokslu, iurėtu- 
me mylėti kaip patys save. 

Šių laikų ekonominei vergei-moteriai 
legalė meilė mažai prieinama, jei tik ji 
neturi užtektinai pinigų, kad avansu užsi- 
mokėtų vyrui už jo lytinį darbą. Nelegalė 
meilė jai griežčiausiai draudžiama žiau- 
rios visuomenės nuomonės. Tačiau mūsų 
dviveidė visuomenės nuomonė mažai te- 
sirūpina pačiu nelegalės meilės faktu; rei- 
kalaujama tik prisilaikyti kai kurio pavir- 
šutinio padorumo, būtent: nelegalė meilė 
iuri būti slapta ir neprivalo palikti po sa- 

vęs naturalių pasekmių, f. y. vaikų. Nu- 
'sikaliusias smarkiai baudžia visuomenės 
panieka bei kąsnio duonos atėmimu; mer- 
ginos, pav., su kūdikiu rankose nieks ne- 
priima tarnauti. Ši žiauri tvarka išdirbo 
moteryje, apsisaugojimo dėliai, melagin- 
gumą bei veidmainybę, o kad paslėptų 
savo nelegalės meilės pasekmes, ji pri- 
versta griebtis persileidimų, vaikžudysčių 
arba pamesti savo kūdikį. Bet kokias 
nežmoniškas kančias bei pergyvenimus 
turi kęsti jauna mergaitė, turinti normalius 
motinos instinktus, kad prisitaikydama prie 
beširdės visuomenės nuomonės, savo ran- 
komis pasmaugtų savo pirmą mylimą kūdikį. 


V. 


Iš šio trumpo bei neišsemiančio apra- 
šymo galima pastebėti, kad mūsų pasau- 
lių  „geriausiame“ toli gražu ne viskas 
tvarkoje. Žmonija savo istorijos daug fūks- 
tančių metų bėgyje pasiekusi kolosalių pa- 
sisekimų gamtos užkariavimo dalykuose, 
labai mažai tepasistūmėjo pirmyn savo 
doros pagerinimo atžvilgiu. Dabar mes, 
naudodamiesi perkunsargiais, jau nebe- 
sibijome  griausfinių, savo aeroplanais 
mes išdidžiai nardome oro erdvėse lyg 
paukščiai; telefonais bei telegrafais mes 
trumpu laiku susisiekiame vienas su kitu 
per daug tūkstančių kilometrų; gelžkeliais 
bei garlaiviais mes kilnojamės iš vienos 
vietos į kitą neapsakomai greit; pasinau- 

dodami elektra, mes naktį paverčiame 
diena; mašinų pagalba mes gaminame vi- 
sokių vartojamų dalykų, kurie net nesi- 
sapnavo mūsų bočiams; mūsų protas pra- 
turtėjo įvairiais mokslais, menu bei kilnio- 
mis idėjomis ir t. t. 

Tačiau, antrą pusę vertus, pas mus ly- 
giai kaip ir seniau valdo tik stipresnieji, 
to silpnesnieji yra įvairiausiais patobulin- 
' tais būdais ekspluatuojami. Mes lyg ir 
valdomės parlamentais, kurių nariai yra 
renkami pačios liaudies, bet mūsų rinki= 
mai apstatomi tokiais gudrumais bei vieš- 
pataujančių partijų spaudimu, kad į parla- 
mentus toli gražu ne visad patenka žmo- 
nės, atatinką liaudies valiai. Be to, jie 
dažnai nepasiruošę visuomenės veikimui, 
todel už juos jų darbą atlieka nedaugelis 
protingesniųjų bei: geriau prisiruošusių 
(oligarchija). Tarybų Rusijoje, pav., rin- 
kimai į įvairius revkoimus vykdomi stip- 
riai spaudžiant komunistams, todel valdy- 
mo būdas Rusijoje visai negali būti laiko- 
mas liaudies bei demokratiniu, kaip jie 
patys skaito, o turi būti pripažintas oli- 
garchiniu bei despotiniu. Toks valdymo . 
būdas buvo jau senovės Graikijoje, bet 
pripažintas visai netinkamu, nes ne be pa- 
mato manė, kad vienas monarchas, ypač 
jaigu jo valdžia apribota, gali pridirbti 
mažiau pikto, negu dešimts ar šimtas to- 
kių pat. monarchų — oligarchų, iš kurių 
kiekvienas stengiasi palaikyti savo drau- 


Vergų ravininkai žudo pailsusius kelionėje vergus. 

gus, surištas su jais partinė disciplina. 
Kad išlaikyti savo rankose valdžią ir il- 
giau naudotis savo privilegiruota padė- 
timi, mes bijome saulės šviesos — vie- 
šumos bei tyraus vėjelio — kritikos, užtat 
mūsų namai priplėkę ir atsiduoda puvė- 
siais. 

Mūsų ištobulintu ginklu mes trumpiau- 
siu laiku galime žydinčias tirštai apgyven- 
tas šalis paversti dykuma. Bijodami ir 
nepasitikėdami vienas kitu, mes laikome 
apginkluotą be jokios naudos didelę dau- 
gybę žmonių ir aikvojame jų. išlaikumui 
daug liaudies lėšų, kurios galėtų būti 
naudingiau suvartotos. 

Mes skelbiame - kilnias idėjas, bet toli 
gražu netaikome jas gyvenime. Mes pri- 
pažįstame „šventąją“ nuosavybę, bet yra 
daug būdų bei progos, kada stipresnieji 
gali nepripažinti jos, nebūdami už tai įsta- 
tymų baudžiami. Pirklys, pav., gali, visai 
nesibijodamas bausmės, uždėti po keletą 
centų ant savo prekių ir tuo būdu įsikišti 
į kišenę tūkstančius liaudies pinigų, bet, 
jei kas iš jo kišenės ištrauks vieną litą, 
tai tikrai už tat paklius kalėjiman. Mes 
skelbiame darbštumą, bet laikome jį pri- 
valomu tik neturtingiems, o turtingi gali 
laisvai naudotis saldžiu dykavimu— dolce 
far niente. Mes skelbiame prisilaikymą 
nuo svaigalų ir steigiame pavyzdingas 
blaivybės draugijas, bet tuo pat laiku, . 
klaidingai suprasdami mūsų ekonominius 

" reikalus, mes girdome mūsų liaudį ir la- 
bai sėkmingai siumiame ją į išsigimimą 
IT e - 

Visa fai pasaulio. pikta bei neteisybė 
baisiai demoralizuojančiai veikia į žmoni- 
ją ir tiesiog greitais žingsniais veda ją į 
fizinį bei moralį išsigimimą, gimdydama 
„be galo daug visokių rūšių degzeneratų, 
kurie pripildo mūsų kalėjimus ir bepročių 
"namus. — j 


E 
Žž 


To paties autoriaus yra dar šie | 


veikalai: 


1. Teismo medicina. Šviet. Minist. 
1921 m. leidinys; sukrauta Šv. Kazim. 
Dreugijos knygyne... . 1 lit. 50 ct. 

2. Teismo medicininio mirusių kūnų 
ištyrimo vadovėlis. Sveik. Departam. 
1923 m. leidinys; sukrauta „Švyt. bendr. 
knygyne. . |. + 2 li D0A61 

ė. Kalėjimų higienos uždavinys. 
Taising. Minist- 1925 m. leidivys; sukrau- 


tas tenipai:- 7 — 2 50LCI 
4, Apsuneiiijas Gai) 
9248 17 8 AU Ak 
5. Apsinefinas (dvasios | | 
ligos) 1924. m... . 85 cr. | Visuose 
EL A, „ , Knygy- 
6. Apsimetimas (nervų Ii- | auose. 
205) . 24 Il UOECE 


7. Apsimetimas (jausmų 
organai) 1925 m. 1 lit. 35 ct. 

„KULTUROS“ KNYGYNELIS 
eina po 5-6 numerius kas mėnuo. Knyge- 
lių turinyslengvai suprantamas ir labai įvai- 
rus. Jau yra išspausdinta šios knygos: 
Nr.1-2 Kapitalistinis ir socialistinis ūkis. 
Nr. 6-4. Elektra ir jos istorija. V/. A. 
'„ 5. Buda—Indų galvočius L. To/sf. 
6. Kaip savo sveikatą saugoti. 
Gyd. Kvedaras. 
7-8. Jūrų karaliaus Vainikas ir 
kitos P. Gusfafsono pasakos. 
9-10. Gyvybės pradžios įstaly- 
mas Prof A Moore. 
11-16. Pasaulio kūrim alap- | 
tys. N. "Raba inas. 
14-16. Visuomenės ūkio isior. k 
17-19. Našlaitės vargai V. Hugo. 
20. Konfucijus. 
91. Tiberijus ir Gajus Grakchai. 
22-25. Kaip skaityti knygos 
Rubakinas. 
„ 26-27. Nusikalstamumas ir kova 
„su juo, 
Kiekvieno numerio kaina 25 centai. Paiogiausia 
užsisakyti 20 numerių iš karto už 4 litus ir 60 ct. 
su prisiuntimu. Reikalaukiie visuose knygynuose, 
arba rašykite šiuo adresu: 
„Kultūros“ b-vė, Šiauliai, Dvaro g-vė. 83. 
Reikalaukitę Ivainių | „nysų katalogą, pridė- 

